kardosdrur/scandi-wiki huggingface dataset:
Vikingligr Veldi

Vikingligr Veldi er black metal-bandet Enslaveds debutalbum der blev udgivet i 1994.

Numre 
 "Lifandi lif undir hamri (Lever livet under hammeren)" – 11:31
 "Vetrarnótt (Vinternat)" – 10:58
 "Midgards eldar (Midgårds ild)" – 11:16
 "Heimdallr" (Heimdall) – 6:15
 "Norvegr (Norge)" – 10:56

Musikere 
 Ivar Bjørnson – Guitar, keyboard
 Grutle Kjellson – Bas, vokal
 Trym Torson – Trommer

Metalalbum
Debutalbum fra 1994
Debutalbum fra Norge
Ormtjernkampen nationalpark

Ormtjernkampen nationalpark er en tidligere nationalpark i Gausdal i Innlandet fylke i Norge. Parken blev oprettet i 1968 og var med sine 9 km² Norges mindste . Parken der grænser op til Ormtjernmyra naturreservat, blev i 2011 indlemmet i den langt større Langsua nationalpark på 537 km2.

Ekstern henvisning 
 Direktoratet for naturforvaltning, information om Ormtjernkampen nationalpark. 

Nationalparker i Norge
Innlandets geografi
Rago nationalpark

Rago nationalpark ligger i Sørfold kommune i Nordland fylke i Norge. Parken er på 171 km² og blev oprettet i 1971. Rago grænser op til nationalparkerne Padjelanta, Sarek og Stora Sjöfallet i Sverige. Tilsammen udgør de et beskyttet areal på 5.400 km².

Ekstern henvisning 
 Direktoratet for naturforvaltning, informasjon om Rago nasjonalpark. 

Nationalparker i Norge
Nordlands geografi
Frost (album)

Frost er det andet album fra det norske black metal-band Enslaved der blev udgivet i 1994.

Numre 
 "Frost" – 2:52
 "Loke" – 4:22
 "Fenris" – 7:16
 "Svarte Vidder" – 8:43
 "Yggdrasil" – 5:23
 "Jotunblod" – 4:07
 "Gylfaginning" – 5:31
 "Wotan" – 4:12
 "Isöders Dronning" – 7:45

Musikere 
 Ivar Bjørnson – Guitar, keyboard
 Grutle Kjellson – Bas, vokal
 Trym Torson – Trommer

Metalalbum
Album fra 1994
Patronus

Expecto Patronum er en fiktiv beskyttelsesbesværgelse mod dementorer, der bliver anvendt i Harry Potter-serien. Som ses første gang i Harry Potter og fangen fra Azkaban

Patronuser 
Patronumbesværgelsen fremmaner en inkarnation, af kasterens inderste positive følelser, så som glæde, håb eller ønsket om at overleve, en sådan bliver kaldt for patronus. Patronusen kan ses som et skjold mod Dementorer og Lethifolder, og den kan endda drive dem væk.
Patronusen kan ikke føle fortvivlelse og frygt som et menneske kan, og derfor kan den bruges så effetivt mod Dementorer, som lever af menneskers frygt og angst.

En fremmanet Patronus er hvid og sølvfarvet, overjordisk og let gennemsigtig. En korrekt fremmanet patronus tager en kropslig animalisk form, som afspejler kasterens personlighed og karater. 

En patronus kan skifte form, ved en personlig tragedie eller ved kærlighed. Nymphadora Tonks bliver forelsket i Remus Lupus, det var dog Remus Lupus afvisning af Tonks, som var skyld i at hendes patronus skiftede form.

Kommunikation 
Medlemmerne af Fønixordenen, bruger patronusen som kommunikations metode, det bliver for eksempel brugt ved Bill og Fleur's bryllup i Harry Potter og Dødsregalierne

Kendte Patronusser 

Besværgelser i Harry Potter-universet
Eld

Eld er det tredje album fra black metal-bandet Enslaved der blev udgivet i 1997 gennem 	Osmose Productions.

Numre 
 "793 (Slaget om Lindisfarne)" – 16:10
 "Hordalendigen" (Hordalændingen) – 5:19
 "Alfablot" (Elverofring)– 6:33
 "Kvasirs Blod" – 7:51
 "For Lenge Siden" – 8:08
 "Glemt" – 8:04
 "Eld" (Ild)– 6:36

Musikere 
 Ivar Bjørnson – Guitar, keyboard
 Grutle Kjellson – Bas, vokal
 Harald Helgeson – Trommer

Metalalbum
Album fra 1997
Reisa nationalpark

Reisa nationalpark ligger i Nordreisa kommune i Troms og Finnmark fylke i Norge. Parken blev oprettet i 1986 og er på 806 km². Nationalparken dækker dele af Reisadalen og grænser op til Ráisduottarháldi landskabsværnområde. Elven Reisa har sit udspring i parken.

Ekstern henvisning 
 Direktoratet for naturforvaltning, information om Reisa nationalpark. 

Nationalparker i Norge
Troms og Finnmarks geografi
Troels Abrahamsen

Troels Abrahamsen (født 25. juni 1983 i Hvidovre) er en dansk producer, forsanger og singer-songwriter.

Abrahamsen har siden 2004 været frontfigur i rockbandet VETO. Troels Abrahamsen er som producer kendt under navnet SuperTroels og udgav i 2007 sit første soloprojekt med titlen I Know That You Know. Derefter valgte han digitalt at udsende sit mere cluborienterede album Mockin' Bird som blev udgivet under samme kunstnernavn. Derefter udgav han en gratis EP under aliasset SuperTroels.

I 2009 valgte han at udgive sin solodebut (i eget navn), WHT. Albummet blev opfulgt af en lidt mørkere og mere elektronisk plade BLCK, der udkom marts 2010

Han er opvokset i Hobro og er søn af musiker og producer Peter Abrahamsen.

Troels Abrahamsen har komponeret musik til filmen Min bedste fjende, instrueret af Oliver Ussing.

Diskografi

EXEC 
 The Limber Real (2016)

VETO 
 I Will Not Listen (2005) (EP)
 There's a Beat in All Machines (2006)
 Crushing Digits (2008)
 Everything Is Amplified (2011)
 Sinus (2012) (EP)
 Point Break (2013) (EP)
16 Colors (2018)

I Know That You Know 
 I Know That You Know (2007)

Mockin' Bird 
 Mockin' Bird (2008)

SuperTroels 
 Swept Away in a Firestorm (2008)

Troels Abrahamsen 
 WHT (2009)
 BLCK (2010)
 Unset (2011)

Eksterne henvisninger 
 

Sangere fra Danmark
Musikproducere fra Danmark
Personer fra Hvidovre
Personer fra Hobro
Fly-by-wire

Fly-by-wire er et udtryk for, at et fly er udstyret med et elektronisk styresystem til bevægelse af kontrolfladerne (krængeror, højderor, sideror og flaps), i modsætning til det klassiske hydraulisk eller mekanisk opererede system. Udtrykket er engelsk og kan tilnærmelsesvist oversættes til flyvning via ledninger.

Som oftest er det stadig hydraulik, der bevæger selve rorfladen, men signalet fra cockpittet om, hvor meget de skal bevæges, overføres gennem ledninger eller fiberoptik til selve aktuatoren. Dette system er især vægtreducerende, jo større fly man har med at gøre, da der kun kræves ledninger på tværs af flykroppen i stedet for mekaniske stålwirer. Derudover er det en fordel, at man direkte kan indprogrammere, at en kommando fra piloten giver samme udslag på flyet, uanset om det er let eller tungt, eller flyver hurtigt eller langsomt. Det bruges også til at give forskellige flymodeller samme håndteringsmæssige karakteristika, og derved kan flyves på samme typerettighed, som det fx er tilfældet i Airbus A320-serien. Der kan også indprogrammeres maksimale begrænsninger på, hvor meget udslag man i givne situationer kan påføre styregrejerne, og derved undgå skader og i sidste ende styrt, uanset hvor hårdt man prøver at manipulere kontrollerne.

En ulempe ved fly-by-wire teknologien har været, at piloterne ikke længere følte, at de havde samme fornemmelse af flyet. Ved mekaniske og hydrauliske styresystemer kan man føle turbulensen og flyets bevægelser hele vejen tilbage gennem systemet til rorpinden i cockpittet. Ved introduktionen af fly-by-wire var der derfor nogle piloter, der fandt den manglende direkte kontakt med rorfladerne for "unaturlig", hvilket er blevet løst ved at installere motorer ved rorpinden, der replikerer de bevægelser, man ellers ville have kunnet føle under flyvningen.

De første fly-by-wire udstyrede maskiner kom til allerede i 1950'erne med Avro Vulcan. Disse var i høj grad analoge mekanismer uden megen elektronik. Concorden var også et af de første fly, der udnyttede denne teknik. Med udviklingen af computere i 1970'erne og 1980'erne begyndte den digitale revolution af fly-by-wire. Det tillod direkte programmering af styresystemet, og var i første omgang med til at give jagerfly, bl.a. F-16, en imponerende manøvredygtighed. Begrænsningen af store hydraulik-systemer i militære fly, som blev fløjet under store G-påvirkninger, var meget tiltalende for designerne, da hydraulikfejl var en udbredt grund til havarier og fatale ulykker. I 1984 introducerede Airbus deres A320, som det første passagerfly med fuldt computerstyret fly-by-wire. 

Flyveteknik
Avionics
G-Man

G-Man kan have flere betydninger:

 G-Man (FBI) – Slangudtryk for FBI-agenter Government Man
 G-Man (Half Life) – Karakter i computerspillet Half-Life
Typerettighed

En typerettighed er en ret til at være pilot (formelt fartøjschef) på en flyvemaskine af en bestemt type. Alle piloter skal have en tillægsuddannelse oven i deres grundlæggende flyveskoling, der "specialiserer" dem i den flytype, de skal flyve. En nok så erfaren pilot med typerettighed til f.eks. Boeing 737 kan ikke uden videre bruge sin erfaring og skoling på Airbus A320 eller andre fly, med mindre han eller hun opnår den tilhørende typerettighed.

For mindre en- eller to-motors fly kræves en såkaldt klasserettighed, der dækker over flere fly i samme kategori. Dette skyldes, at systemerne og flyveegenskaberne er meget ensartede, og der ikke kræves en særlig uddannelse for hver enkelt type. Det er dog stadig pilotens ansvar at sætte sig ind i det enkelte flys manualer og procedurer, inden enhver flyvning.

Luftfart
Blodhemn

Blodhemn er det fjerde album fra viking metal-bandet Enslaved der blev udgivet i 1998 gennem 	Osmose Productions. Blodhemn blev også udgivet som en udvidet digipak-version.

Numre 
 "Intro: 'Audhumla (Verdenens fødsel)'" – 1:11
 "I lenker til Ragnarok" – 5:39
 "Urtical Gods" – 3:20
 "Ansuz Astral" – 4:55
 "Nidingaslaki" – 3:23
 "Eit auga til Mimir" – 4:25
 "Blodhemn" (Blodhævn) – 5:33
 "Brisinghamen" – 3:32
 "Suttungs Mjød – 7:47
 Outro: "Perkulator"

Musikere 
 Ivar Bjørnson – Guitar, keyboards
 Grutle Kjellson – Bas, vokal
 Richard Kronheim – Guitar
 Dirge Rep – Trommer

Se også 
 Blodhævn

Metalalbum
Album fra 1998
Deathlike Silence Productions

Deathlike Silence Productions var et uafhængig pladeselskab fra Oslo i Norge der fokuserede på bands i black metalgenren. Det var det første selvstændige pladeselskab der gjorde det. Deathlike Silence Productions blev grundlagt af Øystein Aarseth også kendt som Euronymous der drev det til han blev myrdet i 1993. Pladeselskabets navn kom fra Sodom sangen "Deathlike Silence" (fra deres album Obsessed by Cruelty). I starten skrev pladeselskabet kun kontrakt med norske bands men i de sidste år blev der skrevet kontrakt med bands fra både Japan og Sverige.

Pladeselskaber fra Norge
Vor Frue Kirke (Skive Kommune)

Vor Frue Kirke (Den hvide kirke) er Skives gamle middelalderkirke. Den er opført omkring år 1200.

I begyndelsen af 1800-tallet blev middelalderkirken i nabobyen Nykøbing revet ned. I Skive var det tilsvarende planer, men i 1887 blev der fundet kalkmalerier i Vor Frue Kirke, og Skives gamle kirke fik lov at blive stående.

I 1898 blev den nye Skive Kirke (Den røde kirke) indviet på nabogrunden, og gudstjenesterne blev flyttet over til den nye kirke. I de følgende år fungerede den gamle kirke som gravkapel. I 1930'erne blev gudstjenesterne genoptaget i Vor Frue Kirke.

Eksterne henvisninger 
 Vor Frue Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Bygninger, konstruktioner og anlæg i Skive
Skive Kirke

Skive Kirke (Den røde kirke) er Skives "nye kirke". Den er opført i 1896-1898.

I begyndelsen af 1800-tallet blev middelalderkirken i nabobyen Nykøbing revet ned. I Skive var der tilsvarende planer, men i 1887 blev der fundet kalkmalerier i Vor Frue Kirke (Den hvide kirke), og Skives gamle kirke fik lov at blive stående.

Apoteker Norgaard og hans hustru tog initiativ til, at byen fik en ny og større kirke. Denne kirke blev bygget lige ved siden af den gamle kirke. I årene lige efter 1898 fandt de almindelige gudstjenester sted i den nye kirke, mens den gamle kirke fungerede som gravkapel. Fra 1930'erne har der været gudstjenester i begge kirker. Skive Kirke vender i øvrigt "forkert" i modsætning til Vor Frue Kirke, der som de fleste andre kirker vender øst/vest.

De to kirker har fælles menighedsråd, og de ligger begge i Skive Sogn.

Eksterne henvisninger 
 Skive Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Kirke
Stefán Gíslason

Stefán Gíslason (født 15. marts 1980) er en islandsk tidligere fodboldspiller, der senest spillede på midtbanen hos Breiðablik. I 2011 spillede han for Lillestrøm SK i Norge. Gislason blev i sine dage som junior spiller tilknyttet Arsenal FC, lige der hvor Arsène Wenger blev ansat, og Bruce Rioch blev fyret. Her blev Stefán og hans bror Valur Fannar Gislason skolet.

Karriere 
Han blev siden tilknyttet Strømsgodset i 1999 til 2001. Herefter gik turen til Østrig, hvor han spillede for Grazer AK i 2 sæsoner, og rykkede så tilbage til Island for at spille for Keflavik IF fra 2003-2005. Dernæst skiftede Gislason så til norske FC Lyn, hvor han spillede 80 kampe i perioden 2005-2007.

Et halvt før hans kontrakt udløb med Lyn, var flere klubber i bl.a Tyskland, England og Frankrig ude efter ham, men Gislason besluttede sig for, at tegne kontrakt med Brøndby IF i juli 2007. Prisen skulle efter forlydender ligge i nærheden af ti millioner kr.

Som spiller må man betegne Gislason som en ledertype, som altid går forrest, og arbejder hårdt for holdet. Er meget defensiv midtbanespiller, og er holdende i sin spillestil. Nogle vil måske endda sige kedelig, da han ikke gør sig meget bemærket, men bryder modstandernes opspil.

Da Kent Nielsen blev ny træner for Brøndby IF d. 1/1-2009 røg Gíslason ud af truppen i klubben. Da han senere kritiserede træner Kent Nielsen var han færdig i klubben, og har kun spillet i ubetydelige kampe siden da. D. 30 marts bekendtgjorde Brøndby IF at Stefán Gíslason var blevet udlejet til norske Viking frem til 31 Juli. Efterfølgende ophævede Brøndby kontrakten med ham, og han skiftede til norske Lillestrøm SK.

Referencer 

Fodboldspillere fra Island
Fodboldspillere fra Brøndby IF
Fodboldspillere fra Strømsgodset IF
Fodboldspillere fra FC Lyn Oslo
Fodboldspillere fra Knattspyrnufélag Reykjavíkur
Fodboldspillere fra Grazer AK
Fodboldspillere fra Keflavík ÍF
Fodboldspillere fra Viking FK
Fodboldspillere fra Lillestrøm SK
Open world

Open world (dansk: åben verden) er en betegnelse for computerspil, hvor en spiller kan bevæge sig frit gennem en virtuel verden og er givet en betydelig frihed til at vælge, hvordan eller hvornår spillets mål skal opnås. Eksempler kan findes i computerspil som f.eks. Grand Theft Auto-serien. Den vigtigste del ved open world er at give en simuleret virkelighed og at give spillerne mulighed for at udvikle deres karakter og dens adfærd i retning af deres valg.

Referencer 

Fremstilling af computerspil
Heavy metal maskot

En heavy metal maskot er en maskot som et metalband bruger på tilbagevendende basis enten på deres covers, til livekoncerter eller begge dele.
Det kan meget vel være at tendensen blev udviklet fra de tidlige bands, hvoraf mange havde diverse symboler som bandet blev forbundet med (Black Sabbath brugte ofte kors til koncerter), samt udviklingen med at bands skulle have deres egen "skrifttype" (en tendens der er fortsat fra Black Sabbath's tid og videre til i dag).

En af de bedst kendte heavy metal maskotter er nok Iron Maidens "Eddie the Head", som har medvirket på stort set alle bandets albumcovers, samt til mange af deres koncerter.

Liste over metalbands' maskotter 
 Alister Fiend (Mötley Crüe)
 Captain Adrian (Running Wild)
 Zombien Eddie the Head (Iron Maiden)
 Fangface (Gamma Ray)
 Ridderen Hector (HammerFall)
 Knarrenheinz (Sodom)
 Manden med leen/"Roy" (Children of Bodom)
 Set Abominae (Iced Earth)
 Snaggletooth (Motörhead)
 Vic Rattlehead (Megadeth)

Fodnoter 

Maskot
Tobias Mikkelsen

Tobias Pilegaard Mikkelsen (født 18. september 1986) er en dansk tidligere professionel fodboldspiller.

Klubkarriere 
Mikkelsen startede sin karriere i Helsingør IF, og efter et kort ophold i Humlebæk, gik turen til Kongens Lyngby i 2004. Da han kom til klubben var Lyngby BK rykket op i 2. division efter at have været tvangsnedrykket til Danmarksserien pga. rod i økonomien, men allerede året efter var de tilbage i 1. division, og i år 2007 lykkedes det at vende tilbage til Superligaen. En af de centrale skikkelser på Lyngbys hold var netop Mikkelsen, og tilskrives en stor del af æren for oprykningen. 

Brøndby IF sikrede sig Mikkelsens underskrift for ca. 2 millioner. Han skiftede dog d. 18. august 2009 til FC Nordsjælland, hvor han skrev under på en kontrakt gældende i 3½ år. I sin tid hos FC Nordsjælland nåede Mikkelsen at vinde to pokaltitler (2010 og 2011) samt et dansk mesterskab (2012).

Mikkelsen blev udtaget til landsholdet til kampene mod Sverige og Finland, som blev spillet henholdsvis den 11. og 15. november 2011 – han blev skiftet ind mod slutningen af kampen mod Finland og gjorde god figur.

Greuther Fürth 
Den 26. juli 2012 skiftede Mikkelsen til den tyske Bundesligaklub Greuther Fürth, hvor han underskrev en 3 årig aftale.

Rosenborg BK 
Den 16. januar 2013 blev det offentliggjort, at Tobias Mikkelsen havde skrevet under på en fireårig aftale med Rosenborg BK, der spiller i Tippeligaen. Den 23. januar 2013 spillede Tobias Mikkelsen sin første kamp for Rosenborg, da han startede inde i en træningskamp og spillede de første 45 minutter. Han fik sin officielle debut i Tippeligaen den 17. marts 2013, da han startede inde og spillede de første 81 minutter i en 0-1-sejr ude over Odds Ballklubb.

FC Nordsjælland (2016-2018) 
Tobias Mikkelsen skiftede den 8. januar 2016 tilbage til sin tidligere klub FC Nordsjælland, hvor han spillede fra 2009 til 2012. Han skrev under på en toethalvtårig kontrakt.

Brisbane Roar
I maj 2018 blev Mikkelsen rygtet til Brisbane Roar, og i juni blev skiftet gennemført.

Helsingsborgs IF 
Efter et halvt år i 2019 i svenske Helsingborgs IF, valgt Mikkelsen af stoppe sin karriere i foråret 2020.

Landsholdskarriere 
Mikkelsen blev udtaget til U/20-landsholdet i 2006 og har siden også optrådt på U/21-landsholdet og A-landsholdet. Han var blandt andet med til EM i 2012, hvor han blev indskiftet i alle Danmarks tre gruppekampe.

Referencer

Eksterne henvisninger 
 

Fodboldspillere fra Danmark
Fodboldspillere fra FC Nordsjælland
Fodboldspillere fra Brøndby IF
Fodboldspillere fra Lyngby Boldklub
Fodboldspillere fra Helsingør Idrætsforening
Fodboldspillere fra Greuther Fürth
Deltagere ved det europæiske mesterskab i fodbold 2012
Tyske Rige

Det Tyske Rige var den betegnelse man som oftest brugte om Det tyske kejserrige, der eksisterede fra 1871 til 1918. I praksis fortsatte det tyske rige dog helt til 1945, hvor Nazi-Tyskland gik under.

Det tyske riges historie kan deles op i tre distinkte perioder:
 Tyske kejserrige – samlede hele Tyskland under en kejser, ophørte med at eksistere, da kejseren blev tvunget til at abdicere i 1918.
 Weimarrepublikken – opstod umiddelbart efter 1. verdenskrig som republik, men kaldte sig dog fortsat tyske rige og var de facto en efterfølger.
 Nazi-Tyskland – kaldte sig "Det tredje rige", men var som Weimarrepublikken en fortsættelse af det Tyskland, der grundlagdes i 1871.

Forhenværende europæiske lande
Kylähullut

Kylähullut er et finsk punkband bestående af Alexi Laiho (Children of Bodom), Tonmi Lillman (eks-To/Die/For) og Vesku Jokinen (Klamydia). Bandets navn betyder "Landsbytosser" på finsk.

Bandet blev dannet af Alexi Laiho som et sideprojekt i 2004, og blev skabt udelukkende som lidt underholdning for musikerne, hvor de kunne fjolle rundt med noget useriøst musik. De har hidtil udgivet i ep med 4 numre, samt et album med 12.

Kylähullut er i øjeblikket i studiet hvor de skriver materiale til en udgivelse i 2007.

Medlemmer 
 Alexi Laiho – Guitar, sang
 Vesa Jokinen – Sang
 Tonmi Lillman – Trommer, bas

Diskografi

Album 
 Keisarinleikkaus (2004)
 Turpa Täynnä (2005)
 Lisää Persettä Rättipäille (2007)

Ep'er 
 Lisää Persettä Rättipäille

Videoer 
 Kääpiöt – Turpa Täynnä

Eksterne henvisninger 
 Kylähullut's officielle webside
 Kråklund Records, Kylähullut 
 Tonmi Lillman 

Musikgrupper fra Finland
Musikgrupper fra 2004
Kate Moss

Katherine "Kate" Ann Moss (født 16. januar 1974) er en engelsk model. Hun har været på over 300 forsider. Hun er kendt for sin lidt kantede og spinkle figur, lave højde af en professionel model og sin optræden igennem mange reklamer. Hun er også berygtet for sine meget mediefokuserede kærlighedsforhold og festmåder. I 2007 kom hun på 2. pladsen på bladet Forbes liste over 15 rigeste supermodeller, da hun skulle have tjent $9 mio. på et år.

Referencer

Eksterne henvisninger 

 
 
 Full Vogue Aug 08 Article
 Extract from Kate Moss: The Complete Picture by Laura Collins

Fotomodeller fra England
Rock 'n' Roll Star

Rock 'n' Roll Star er en komposition af det britiske band Oasis, som optræder som åbningsnummer på albummet Definitely Maybe (1994). Nummeret, som også var bandets første single, er skrevet af guitarist Noel Gallagher, og blandt de første han skrev til pladen. Den blev i USA udgivet som en såkaldt "radiosingle" inklusiv en markedsføringsvideo.

Sangteksten omhandler Noels drømme og ønsker om at blive og være rockstjerne, samt sit håb om at komme væk fra Manchester og omegn, hvor han er opvokset. Selv har han sagt, at nummeret er en af de eneste tre sange, hvor han ønskede at sige noget: "I've pretty much summed up everything I wanted to say in "Rock 'n' Roll Star", "Live Forever" and "Cigarettes & Alcohol", after that I'm repeating myself, but in a different way". 

Nummeret indgår også på liveoptagelsen Familiar to Millions (2000), som blev udgivet som både grammofonplade, cd, dvd og VHS. 

I 2005 optrådte en liveversion af nummeret, optaget d. 2. juli 2005 på City of Manchester Stadium, på singlen Let There Be Love. Den gængse studieversion optræder også som det første nummer på bandets opsamling Stop the Clocks (2006).

Numre (USA) 
Rock'n'Roll Star
Shakermaker
Fade Away
Cigarettes & Alcohol

Eksterne henvisninger 
Teksten til Rock 'n' Roll Star 

Oasis-sange
Carl Busch

Carl Reinholdt Busch (29. marts 1862 i Bjerre – 19. december 1943 i Kansas City) var en danskfødt amerikansk musiker, dirigent og komponist. 

Busch blev født i Bjerre og var 1883-1885 studerende på Det Kongelige Danske Musikkonservatorium med Gade, J.P.E. Hartmann, V. Tofte og Jørgen Ditleff Bondesen som lærere. Han virkede derefter en tid som orkestermusiker, men rejste snart udenlands til Bruxelles og derefter til Paris (1886), hvor han fortsatte sine musikstudier under Benjamin Godard. I 1887 drog han til Kansas City, Kansas/Missouri (USA) og kom snart i spidsen for byens musikliv. Som Dirigent for Kansas City Philharmonic Orchestra og senere for Oratorio Society og Kansas City Symphony Orchestra vandt han stor anerkendelse. Som dirigent besøgte han også New York, Chicago, Cincinnati, St. Louis samt Leipzig, Dresden og København. Han blev også anerkendt i Danmark for sin indsats for dansk og skandinavisk musik I USA. Busch blev boende resten af livet i Kansas City.

Hans kompositioner fulgte 2 spor. En del musik var til lokal brug i USA med inspiration bl.a. i lokale indianske melodier og bestod af kormusik, orkesterstykker, musik for harmoniorkester og kammermusik. Andre musikstykker var henvendt til danske ører, bl.a. Paa Heden (orkester og mandskor) til indvielsen i 1913 af parken i Rebild Bakker.

Eksterne henvisninger 
 
 Materiale I Kansas City Public Library (bl.a. billeder) 
 Arkivmateriale på University of Illinois
 manuskripter i KB
 trykte noder i KB

Komponister fra Danmark
Komponister fra USA
Klassiske komponister fra det 20. århundrede
Danskere i 1800-tallet
Danskere i 1900-tallet
Letgallen

Letgallen (letgallisk: Latgola, ) er den østligst beliggende af Letlands fire nuværende regioner.

I Letlands første republik før 2. verdenskrig var letgallisk regions- og forvaltningssproget i Letgallen. Sproget tales stadig af ca. 150.000 mennesker, men der bliver ikke undervist i det i skolerne i regionen.
De største byer i Letgallen er Daugavpils og Rēzekne.

Se også 
 Kurland
 Semgallen
 Livland

Baltere
Letlands geografi
Varangerhalvøya nationalpark

Varangerhalvøya nationalpark ligger på en halvø i kommunerne Båtsfjord, Nesseby, Vadsø og Vardø, i den østlige del af  Troms og Finnmark fylke i Norge. Parken blev oprettet i 2006 og er på 1804,1 km².

I nationalparken findes blandt andet rensdyr, jærv og polarræv; den sidste  er en af de mest truede dyrearter i Norge.  Et specielt program baseret på en reduktion af antallet af den dominerende røde ræv viser (i  2008) stor gavn for bestanden af polarræv.

Eksterne henvisninger 
Direktoratet for naturforvaltning, information om Varangerhalvøya nationalpark 

Nationalparker i Norge
Troms og Finnmarks geografi